CELEX: 62013CN0071
Language: el
Date: 2013-02-11 00:00:00
Title: Υπόθεση C-71/13 P: Αναίρεση που άσκησε την 11η Φεβρουαρίου 2013 η Ελληνική Δημοκρατία κατά της αποφάσεως του Γενικού Δικαστηρίου (Τρίτο τμήμα) που εκδόθηκε την 13η Δεκεμβρίου 2012 στην υπόθεση T-588/10, Ελλάδα κατά Επιτροπής

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/13
            
         Αναίρεση που άσκησε την 11η Φεβρουαρίου 2013 η Ελληνική Δημοκρατία κατά της αποφάσεως του Γενικού Δικαστηρίου (Τρίτο τμήμα) που εκδόθηκε την 13η Δεκεμβρίου 2012 στην υπόθεση T-588/10, Ελλάδα κατά Επιτροπής
   (Υπόθεση C-71/13 P)
   2013/C 101/27
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Ελληνική Δημοκρατία (εκπρόσωποι: Ι. Χαλκιάς και Ε. Λευθεριώτου)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               Να γίνει δεκτή η αίτηση αναίρεσης και να αναιρεθεί στο σύνολο της η προσβαλλόμενη απόφαση του Γενικού Δικαστηρίου της ΕΕ κατά τα ειδικότερα εκτεθέντα.
            
         
               —
            
            
               Να καταδικασθεί η Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               —
            
            
               Με τον πρώτο λόγο αναίρεσης στον τομέα του καπνού η Ελληνική δημοκρατία υποστηρίζει ότι υφίσταται:
               
                           1)
                        
                        
                           παράβαση ενωσιακού δικαίου-εσφαλμένη ερμηνεία του άρθρου 31 καν. 1290/2005
                        
                     
                           2)
                        
                        
                           οι προϋποθέσεις καταβολής της επιδότησης στον καπνό ορίστηκαν περιοριστικά και αποκλειστικά στο άρθρο 5 του καν. 2075/92 (1) και συνεπώς, έσφαλε το ΓΔΕΕ που μη νομίμως δέχτηκε ότι νόμιμα το άρθρο 16 παρ. 1 του καν. 2848/1998 (2) έθεσε ως πρόσθετη προϋπόθεση για την καταβολή της πριμοδότησης, την παράδοση του καπνού στην επιχείρηση πρώτης μεταποίησης, το αργότερο μέχρι τις 30 Απριλίου του έτους που έπεται του έτους συγκομιδής, άλλως, το άρθρο 16 παρ. 1 του καν. 2848/1998 που για εκπρόθεσμη παράδοση έστω μίας μέρας στερεί από τον αγρότη όλη την επιδότηση, παραβιάζει την αρχή της αναλογικότητας σε συνδυασμό με το άρθρο 39 (1)β της ΣΛΕΕ και άρθρο 3 (3) του καν. 2075/92
                        
                     
                           3)
                        
                        
                           παράβαση ενωσιακού δικαίου-εσφαλμένη ερμηνεία του άρθρου 16 παρ. 1 του καν. 2848/1998 (για τις εκπρόθεσμες παραδόσεις καπνού)
                        
                     
                           4)
                        
                        
                           αντιφατική αιτιολογία της προσβαλλόμενης απόφασης και εσφαλμένη ερμηνεία του άρθρου 9, παρ. 4 και του άρθρου 10 παρ. 1 του καν. 2848/1998 (για την εκχώρηση των συμβάσεων καλλιέργειας) και
                        
                     
                           5)
                        
                        
                           εσφαλμένη ερμηνεία και εφαρμογή του άρθρου 6 (2) του καν. 2075/1992 και 7 καν. 2848/1998 (για τη χρήση μισθωμένων εγκαταστάσεων ή εξοπλισμού από την εγκριθείσα επιχείρηση πρώτης μεταποίησης).
                        
                     
         
               —
            
            
               Με τον δεύτερο λόγο αναίρεσης στον τομέα της σταφίδας, προβάλλεται ότι το ΓΔΕΕ προέβη:
               
                           1)
                        
                        
                           σε εσφαλμένη ερμηνεία του άρθρου 3 παρ. 2 περ. δ του καν. 1621/1999 (3) ως προς την έννοια της φυσικής καταστροφής και
                        
                     
                           2)
                        
                        
                           εσφαλμένη ερμηνεία και εφαρμογή των κατευθυντήριων αρχών για τις κατ' αποκοπήν διορθώσεις στον τομέα της σταφίδας (της σουλτανίνας για τη συγκομιδή 2004 και 2005 και της κορινθιακής για τη συγκομιδή 2005) λόγω μη συνδρομής των προϋποθέσεων επιβολής διόρθωσης σε ποσοστό 25 % γεγονός που καθιστά ανεπαρκή την αιτιολογία της απόφασης.
                        
                     
         
               —
            
            
               Με τον τρίτο λόγο αναίρεσης στον τομέα των αροτραίων καλλιεργειών, προβάλλεται ότι υφίσταται:
               
                           1)
                        
                        
                           παράβαση του ενωσιακού δικαίου ως προς τη νομική βάση της διόρθωσης με εσφαλμένη εφαρμογή του άρθρου 7 παρ. 4 καν. 1258/1999 (4) ενώ έγκυρη νομική βάση αποτελεί μόνο το άρθρο 31 του καν. 1290/05 (5) και
                        
                     
                           2)
                        
                        
                           παράβαση του ενωσιακού δικαίου με εσφαλμένη ερμηνεία και εφαρμογή χωρίς επικαιροποίηση των κατευθυντήριων αρχών των κατ' αποκοπήν διορθώσεων της παλαιάς ΚΓΠ στη νέα ΚΓΠ ως προς τη διάκριση των ελέγχων σε βασικούς και επικουρικούς, ανεπαρκής αιτιολογία καθώς και παράβαση της αρχής της αναλογικότητας και της ασφάλειας του δικαίου, ειδική έκφραση της οποίας αποτελεί η αρχή της μη αναδρομικότητας, εφόσον τα ποσοστά των κατ' αποκοπήν διορθώσεων αφορούσαν διαφορετικά καθεστώτα ελέγχου, η δε προβληθείσα επικαιροποίηση των ως άνω κατευθυντήριων αρχών έλαβε χώρα τον Ιούνιο του 2006 και άρα δεν ήταν δυνατόν να εφαρμοστεί στο έτος υποβολής δηλώσεων 2006.
                        
                     
         
               —
            
            
               Με τον τέταρτο λόγο αναίρεσης στον τομέα της πολλαπλής συμμόρφωσης, υποστηρίζεται ότι με την απόφαση του ΓΔΕΕ παραβιάστηκε η αρχή της μη αναδρομικότητας.
            
         
               —
            
            
               Με τον πέμπτο λόγο αναίρεσης στον τομέα των μέρων POSEI για τα μικρά νησιά του Αιγαίου, υποστηρίζεται ότι υπάρχει παραβίαση της αρχής της ασφάλειας του δικαίου, του εύλογου χρόνου και της επίκαιρης δράσης της ΕΕ.
            
         
               —
            
            
               Με τον έκτο λόγο αναίρεσης στον τομέα του βοείου και του αιγοπρόβειου κρέατος, προβάλλεται εσφαλμένη ερμηνεία και εφαρμογή των άρθρων 8 καν. 1663/95 (6) και 7 παρ. 4 καν. 1258/1999, καθώς και των άρθρων 12 και 24 παρ. 2 του καν. 2419/01 (7) και παραβίαση της αρχής της αναλογικότητας και πλημμελής αιτιολογία.
            
         
      (1)  Κανονισμός (ΕΟΚ) αριθ.2075/92 του Συμβουλίου της 30ής Ιουνίου 1992 για την κοινή οργάνωση αγοράς του ακατέργαστου καπνού (EE L 215, σελ. 70)
   
      (2)  Κανονισμός (ΕΚ) αριθ.2848/98 της Επιτροπής της 22ας Δεκεμβρίου 1998 για τις λεπτομέρειες εφαρμογής του κανονισμού (ΕΟΚ) αριθ. 2075/92 όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού (ΕΕ L 358, σελ. 17)
   
      (3)  Κανονισμός (ΕΚ) αρθ. 1621/1999 της Επιτροπής της 22ας Ιουλίου 1999 για τη θέσπιση των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά την ενίσχυση για την καλλιέργεια σταφυλιών που προορίζονται για την παραγωγή ορισμένων ποικιλιών σταφίδων (ΕΕ L 192, σελ. 21)
   
      (4)  Κανονισμός (ΕΚ) αριθ.1258/1999 του Συμβουλίου της 17ης Μαΐου 1999 περί χρηματοδοτήσεως της κοινής αγροτικής πολιτικής (ΕΕ L 160, σελ. 103)
   
      (5)  Κανονισμός (ΕΚ) αριθ. 1290/2005 του Συμβουλίου της 21ης Ιουνίου 2005 για τη χρηματοδότηση της κοινής γεωργικής πολιτικής (ΕΕ L 209, σελ. 1)
   
      (6)  Κανονισμός (ΕΚ) αριθ.1663/95 της Επιτροπής της 7ης Ιουλίου 1995 για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών ΕΓΤΠΕ, τμήμα Εγγυήσεων (ΕΕ L 158, σελ. 6)
   
      (7)  Κανονισμός (ΕΚ) αριθ.2419/2001 της Επιτροπής της 11ης Δεκεμβρίου 2001 για τη θέσπιση λεπτομερών κανόνων εφαρμογής του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίστηκαν με τον κανονισμό (ΕΟΚ) αριθ.3508/92 (ΕΕ L 327, σελ. 11)